Marius Nergård Pettersen

Marius Nergård Pettersen (født 9. mai 1984) er en norsk forfatter, fotograf, journalist og foredragsholder som arbeider med natur, friluftsliv og kulturhistorie. Han har siden 2001 arbeidet for ulike medier og utgitt en rekke bøker.

 Utdannelse 
Marius Nergård Pettersen er utdannet innen friluftsliv fra Høgskolen i Hedmark og i fotojournalistikk ved Høgskolen i Oslo.

 Forfatterskap 
Blant Pettersens mest kjente utgivelser er bøkene Hemmelige hytter og Hemmelige Norge, en dokumentasjon av nordmenns skjulesteder og gjemte aktiviteter i naturen. Ellers omhandler Pettersens arbeid natur og friluftsliv fra hele Norge. Han har blant annet tilbragt seks måneder i Lomsdal-Visten nasjonalpark i Nordland, og han har gått seks månedslange turer over det sentrale Østlandet for å sette fokus på natur nær Oslo. Sammen med Mikkel Soya Bølstad har han gjennomført prosjektet #mikroeventyr om kortreiste ekspedisjoner. Alle prosjektene har resultert i bøker, artikler og foredrag. Pettersen har også utgitt en rekke guidebøker, samt skrevet og fotografert for flere medier, deriblant A-magasinet og Fjell og Vidde.

 Priser og utmerkelser 
Han ble i 2013 den første til å motta Helge Ingstads pris, en pris for enkeltpersoner eller organisasjoner som viderefører arven etter Helge Ingstad. Nergård Pettersen fikk prisen for eventyrlyst og formidlingsevner. I 2014 mottok han Fagpressens fotopris for en reportasje i magasinet Fjell og Vidde.

 Bibliografi 
 2007: Markas 150 beste skiturer
2008: Enkel rypejakt
2008: Markas 150 beste sommerturer (fotograf)
2009: Kick, Norges Adrenalinguide
2011: Lomsdal-Visten, Det gjemte landets villmark
2013: Oslos nære villmark
2014: Tøffe turer i Norge (kap. Minner fra en ødemark)
2015: Turer med stokk
2016: Hyllest til Østmarka (kap. Finn roen)
2016: #mikroeventyr (med medforfatter Mikkel Soya Bølstad)
2018: Norges beste hytte til hytte-turer
2018: Hemmelige hytter
2020: Sove ute
2021: Norges beste sommerturer (medforfatter)
2021: Hemmelige Norge - det skjulte friluftslivet
2023: Norges beste villmarksturer (med medforfatter Randulf Valle)
 2023: Koieboka, historiene om det lille hjemmet i skogen (med medforfatter Thor Gotaas)

 Referanser 

 Eksterne lenker 
 www.manepe.no – personlig nettside

Kategori:Norske fotografer
Kategori:Norske sakprosaforfattere
Kategori:Fødsler i 1984